उरर्तु

उरर्तु लौह युग का साम्राज्य था। वह वान झील, उर्मिया झील और सेवन झील के मध्य स्थित था। उरर्तु के प्राचीन साम्राज्य का क्षेत्र तुर्की, ईरान, इराक और आर्मेनिया गणराज्य की आधुनिक सीमाओं तक फैला हुआ था। इसके राजाओं ने उरर्तियाई भाषा में कीलाकार शिलालेख छोड़े, जो हुर्रो-उरर्तियाई भाषा परिवार का एक सदस्य है। ये भाषाएँ संभवतः पूर्वोत्तर कोकेशियाई भाषाओं से संबंधित रही होंगी। उरर्तु में अर्मेनियाई लोगों के आक्रमण के बाद अर्मेनियाई लोगों ने उरर्तियों पर अपनी भाषा थोपी और कुलीन वर्ग बन गए। बाद में उरर्तियों को संभवतः अर्मेनियाई हुकूमत में समाहित कर लिया गया।

उरर्तु पश्चिम में फरात नदी से लेकर ईरान में अर्दबील के पश्चिमी क्षेत्र तक 850 वर्ग कि.मी. तक तथा तुर्की में अर्दहान के निकट चिल्डिर झील से लेकर इराकी कुर्दिस्तान में रावंडिज़ क्षेत्र तक 500 वर्ग कि.मी. तक फैला हुआ था। उरर्तु साम्राज्य 9वीं शताब्दी ईसा पूर्व के मध्य में उभरा। इस राज्य ने 8वीं और 7वीं शताब्दी ईसा पूर्व में अर्मेनियाई हाइलैंड्स पर कब्ज़ा किया था। उरर्तु ने असीरिया के साथ निरंतर युद्ध किया। वह कुछ समय के लिए निकट पूर्व का सबसे शक्तिशाली राज्य बन गया। लगातार कमजोर पड़ते उरर्तु साम्राज्य पर 6ठी सदी में ईरानियों ने और 6ठीं ईसा पूर्व के मध्य में साइरस ने अधिकार कर लिया।

इन्हें भी देखें

 आर्मीनिया

संदर्भ

बाहरी कड़ियाँ

लिवियस उरारतु/आर्मेनिया का इतिहास 
 एक उरर्तियाई ओज़िमैन्डियास 
 उरर्तु सभ्यता

श्रेणी:राजवंश
श्रेणी:साम्राज्य
श्रेणी:प्राचीन इतिहास